सेंसेक्स 22 अंक बढ़कर 59,655 पर बंद, अडाणी ग्रुप के 10 शेयरों में से 9 में गिरावट
BSE NSE Sensex Today, Stock Market Latest Updates, सेंसेक्स 6 अंक चढ़कर 59,538 पर खुला, इसके 30 में से 17 शेयरों में तेजी
आज यानी कारोबारी हफ्ते के आखिरी दिन शुक्रवार (21 अप्रैल) को बाजार फ्लैट बंद हुआ है। सेंसेक्स 22 अंक बढ़कर 59,655 के स्तर पर बंद हुआ। वहीं निफ्टी बिल्कुल फ्लैट 17,624 के स्तर पर बंद हुआ। सेंसेक्स के 30 में से 14 शेयरों में तेजी और 16 शेयरों में गिरावट देखने को मिली।
रियल्टी, मेटल, ऑटो शेयरों में गिरावट देखने को मिला जबकि बैंकिंग, इंफ्रा शेयरों पर दबाव रहा। हालांकि FMCG, IT, फार्मा शेयरों में खरीदारी देखने को मिला। मिडकैप और स्मॉलकैप शेयरों में बिकवाली देखने को मिली है।
अडाणी ग्रुप के 10 शेयरों में से 9 में गिरावट
आज अडाणी ग्रुप के 10 शेयरों में से 9 में गिरावट देखने को मिली है। अडाणी एंटरप्राइजेज के शेयर में 2.22% की गिरावट रही। इसके अलावा अडाणी ट्रांसमिशन, पोर्ट्स, विल्मर, टोटल गैस, ग्रीन एनर्जी, अंबुजा सीमेंट, NDTV और ACC के शेयर भी आज गिरे हैं। सिर्फ अडाणी पावर के शेयर में बढ़त रही।
रिलायंस इंडस्ट्रीज के नतीजे आज
रिलायंस इंडस्ट्रीज आज वित्त वर्ष 2022-23 की चौथी तिमाही (जनवरी-मार्च) के नतीजे जारी करेगी। एक्सपर्ट्स का चौथी तिमाही कंपनी का मुनाफा बढ़ने का अनुमान है । रिलायंस रिटेल और जियो की तरफ से भी दमदार प्रदर्शन की उम्मीद है।
इससे पिछली तिमाही (Q3FY23) में कंपनी का कंसॉलिडेटेड नेट प्रॉफिट साल-दर-साल (YoY) 13.30% कम होकर 17,806 करोड़ रुपए रहा था। ऑपरेशन से उसका रेवेन्यू 220,592 करोड़ रुपए हो गया था, जो एक साल पहले के 191,271 करोड़ रुपए के मुकाबले 15.32% ज्यादा था।
कल शेयर बाजार में रही थी बढ़त
कल यानी 20 अप्रैल को शेयर बाजार में तेजी देखने को मिली थी। सेंसेक्स 64 अंकों की तेजी के साथ 59,632 पर बंद हुआ था। वहीं निफ्टी में 5 अंकों की तेजी रही, यह 17,624 के स्तर पर बंद हुआ था। सेंसेक्स के 30 में से 18 शेयरों में तेजी और 12 शेयरों में गिरावट देखने को मिली थी।
